Diari Oficial de la Generalitat Valenciana


Sumari del DOGV 1938, del 07-01-1993 (1993/826822)

RESOLUCIÓ de 24 de novembre de 1992, de la Direcció General de la Funció Pública, per la qual convoca el concurs generat de trasllats número 18/92-FE/L, per a la provisió de llocs de treball de naturalesa funcionarial, grup C, sector d'administració especial: Sots-inspector de Treball de Camp, Delineant, Especialista en Topografia, Especialista en Projectes i Obres, Especialista en Capacitació, Especialista de Laboratori, Adjunt de Taller, Educador d'Educació Especial, Especialista en Gestió de Mitjans i Especialista en Acció Social.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1938

Data del DOGV
:   07-01-1993

Secció del DOGV
:   AUTORITATS I PERSONAL

Número del document
:   1993/826822


Data del document
:   24-11-1992

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

Resolució de 24 de novembre de 1992, de la Direcció General de la Funció Pública, per la qual convoca el concurs general de trasllats núm. 18/92-FE/L, per a la provisió de llocs de treball de naturalesa funcionarial, grup C, sector d'administració especial: Sots-inspector de Treball de Camp, Delineant, Especialista en Topografia, Especialista en Projectes i Obres, Especialista en Capacitació, Especialista de Laboratori, Adjunt de Taller, Educador de Educació Especial, Especialista en Gestió de Mitjans i Especialista en Acció Social.  
Vist que hi ha llocs de treball vacants del grup C, sector d'administració especial, a les distintes conselleries, la provisió dels quals s'ha d'efectuar mitjançant concurs, d'acord amb el que disposen el text refós de la Llei de la Funció Pública Valenciana i el Decret 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball, he resolt:  
Convocar concurs per a la provisió dels llocs de treball que s'allisten en els annexos II a XI d'aquesta resolució, d'acord amb les següents bases:  
Primera. Participants  
A) Voluntaris. Podran participar en aquest concurs:  
1) Els funcionaris de carrera del grup C, sector d'administració especial, al servei de l'administració del Consell de la Generalitat Valenciana, i els funcionaris de les corporacions locals de la Comunitat Valenciana seleccionats pel sistema previst per l'article 10.1 del Decret Legislatiu de 20 de març de 1991, del Consell de la Generalitat Valenciana, que ocupen llocs 4 les especialitats a què es refereix aquesta convocatòria i que es troben troben en qualsevol de les següents situacions administratives:  
- Servei actiu, sempre que hagen estat amb destinació definitiva un mínim de dos anys en el lloc que ocupen en el moment de concursar, llevat dels supòsits assenyalats en l'apartat 6 de l'article 20 del Text Refós de la Llei de la Funció Pública Valenciana.  
- Qualsevol de les situacions d'excedència voluntària. En el cas d'excedència voluntària per interès particular, si en la data d'acabament del termini de presentació d'instàncies han transcorregut dos anys des de la declaració en l?esmentada situació.  
- Serveis especials.  
- Serveis en altres administracions públiques.  
2) Els contractats laborals amb caràcter indefinit al servei de l'administració del Consell de la Generalitat Valenciana que estiguen ocupant llocs de treball del grup, sector i especialitat a què es refereix aquesta convocatòria, i que es troben en qualsevol dels següents casos:  
- Servei actiu.  
- Excedència voluntària. En el cas d'excedència per interès particular caldrà acreditar que el dia d'acabament del termini de presentació d'instàncies ha transcorregut més d'un any des de la declaració d'aquesta situació.  
B) Forçosos. Estan obligats a participar en aquest concurs:  
1) El personal nomenat habilitat per Resolució del Conseller d'Administració Pública, de data 2 d'octubre de 1992 (DOGV núm. 1.880, de 13 d'octubre de 1992), després d'haver superat les proves d'habilitació convocades per Ordre de 27 de maig de 1991.  
2) Els funcionaris de carrera excedents forçosos i els suspensos que hagen acomplert el període de suspensió.  
3) Els funcionaris de carrera amb destinació provisional.  
4) Els contractats laborals amb caràcter indefinit que estiguen en servei actiu amb destinació provisional.  
El personal a què fa referència el punt 1) d'aquest apartat que no participe en aquest concurs perdrà els seus drets.  
Els excedents forçosos i suspensos que no participen en aquest concurs seran declarats excedents voluntaris.  
En el cas del personal amb destinació provisional a què fan referència els punts 3) i 4) d'aquest apartat que no participen en aquesta convocatòria quedaran sense destinació i a disposició del secretari general de la conselleria on prestaven serveis.  
Segona. Presentació de sol·licituds  
Les sol·licituds, adaptades al model que es publica en annex I, caldrà presentar-les en el termini de 15 dies hàbils, comptadors des de l?endemà de la publicació d'aquesta convocatòria en el DOGV, al registre general de la Conselleria d'Administració Pública, C/ del Miquelet, número 5,46851, València; als serveis centrals i territorials de les distintes conselleries, o a les oficines públiques a què fa referència l'article 66 de la Llei de Procediment Administratiu.  
A la sol·licitud s'adjuntarà fotocòpia compulsada del DNI del sol·licitant i una còpia de l'annex de la presa de possessió en el lloc de treball que ocupa actualment.  
Els participants voluntaris, i també els excedents forçosos, suspensos i el personal amb destinació provisional a qui fan referència els punts 3) i 4) de l'apartat B), presentaran, a més a més, tots aquells documents acreditatius de l'antiguitat, titulacions, grau personal reconegut, treball dut a terme, cursos de formació i perfeccionament, coneixements de valencià, coneixements d'idiomes comunitaris, i d'altres mèrits que vulguen al·legar. Si els mèrits que s'al·leguen ja constassen en la Unitat de Registre de Personal, sols caldrà esmentar-los en la sol·licitud sense aportar els documents corresponents.  
Els habilitats que hagen superat les proves selectives per promoció interna que ocupen un lloc classificat com a C/D, i que opten per continuar ocupant el lloc que ja obtingueren en propietat en el grup inferior, hauran de presentar una sol·licitud model instància, dirigida al Director General de la Funció Pública, en què faran constar l?esmentada opció.  
Tercera. Llocs que es poden sol·licitar  
A) Els participants amb caràcter voluntari sol·licitaran, per ordre de preferència, els llocs de treball del seu grup i especialitat inclosos en els corresponents annexos.  
B) Els participants amb caràcter obligatori hauran de sol·licitar, per ordre de preferència, tots els llocs de treball del seu grup i especialitat objecte de la convocatòria.  
Els habilitats que hagen superat les proves selectives per promoció interna i que ocupen un lloc classificat com a C/D, podran optar entre participar en aquest concurs o bé continuar ocupant el lloc que ja obtingueren en propietat en el grup inferior.  
Quarta. Barem de mèrits  
A) La valoració dels mèrits al·legats pels participants a què fa referència la base primera, apartat A) i apartats B2) i B3) i B4), es farà d'acord amb el barem aprovat per Decret 117/1991, de 26 de juny, del Consell de la Generalitat Valenciana (DOGV núm. 1.577, de 2 de juliol de 1991). La entrevista prevista en el citat decret no es realitzarà si la comissió avaluadora no ho considera necessari.  
B) Als participants a què fa referència la base primera, apartat B.1), no els serà d'aplicació el barem assenyalat en el punt anterior, sinó que s'atendrà només a la puntuació que hagen obtingut en les corresponents proves d'habilitació.  
Cinquena. Comissió avaluadora  
L'avaluació dels mèrits la farà comissió avaluadora integrada pels següents membres:  
Titulars  
- Sra. Mª José Rodríguez Blasco, presidenta i representant de la Direcció General de la Funció Pública.  
- Sr. Juan José Rodríguez Pagazaurtundua, secretari i representant de la Conselleria d'Agricultura i Pesca.  
- Sr. Carlos Domingo Soler, representant de la Conselleria d'Obres Públiques, Urbanisme i Transports.  
- Sr. Antonio Font Català, representant de l'Institut Valencià d'Investigacions Agràries.  
- Sr. Félix León López, representant del sindicat CCOO.  
- Sr. Francisco Chapa Nebreda, representant del sindicat UGT.  
- Sra. Mª Luisa Llorca Piera, representant del sindicat CSIF.  
Suplents  
- Sr. Tomàs Hervàs Tarín, president i representant de la Direcció General de la Funció Pública.  
- Sr. Víctor Real Boronat, secretari i representant de la Conselleria d'Agricultura i Pesca.  
- Sr. Josep Llin Belda, representant de la 'Conselleria d'Obres Públiques, Urbanisme i Transports.  
- Sr. Emili o Sevilla Azzati, representat de l?Institut Valencià d'investigacions Agràries.  
- Sr. Francisco Magro Ortiz, representant del sindicat CCOO.  
- Sr. Gonzalo Fernández Martínez, representant del sindicat UGT.  
- Sra. Concepción Parra Gallardo, representat del sindicat CSIF.  
Sisena. Adjudicació de destinacions  
A) L'adjudicació de destinacions es farà d'acord amb el següent ordre de prioritat:  
1r. Els funcionaris de carrera i personal laboral amb caràcter indefinit a què fa referència la base primera, apartat A) i apartat B), punts 2, 3 i 4, segons l?ordre de la puntuació que s'hagués aconseguit per aplicació del barem assenyalat en la base quarta, sense perjudici del que disposa l'article 42 del Decret Legislatiu de 20 de març de 1991, del Consell de la Generalitat Valenciana.  
2n. El personal habilitat a què fa referència la base primera, apartat B), punt 1, segons l?ordre de la puntuació obtinguda en les respectives proves d'habilitació, atenent, també, al següent ordre de prioritat:  
- Personal habilitat citat en la base 1a., apartat B), punt 1, que va accedir pel tom de promoció interna.  
- Personal habilitat citat en la base la., apartat B), punt 1, que va accedir pel torn lliure.  
B) En el supòsit que, adjudicades les destinacions als funcionaris assenyalats en el punt primer de l'apartat anterior, les vacants que queden no fossen suficients en nombre per a adjudicar al personal assenyalat en el punt segon de l'apartat anterior, aquests seran convocats per la comissió avaluadora en acte únic, per tal que sol·liciten, per ordre de puntuació, les vacants produïdes per l'adjudicació al personal fix dels llocs oferts en el concurs, i aquestes s'adjudicaran amb destinació definitiva.  
Amb aquesta finalitat, la Direcció General de la Funció Pública verificarà i comprovarà la situació dels llocs de treball objecte de resultes, i facilitarà la llista dels que hagen de ser oferts per a la seua adjudicació.  
C) En els casos previstos en la base tercera, apartat B), segon paràgraf, in fine, es confirmarà els interessats en el lloc que ocupaven amb destinació definitiva.  
Setena. Resolució del concurs  
Aquesta convocatòria la resoldrà la Direcció General de la Funció Pública en un terminin no superior a 3 mesos, comptadors des de l?endemà de la data d'acabament del termini de presentació d'instàncies.  
Vuitena. Irrenunciabilitat de les destinacions  
1) Els participants podran desistir de la seua instància dins del termini de presentació d'aquestes. Transcorregut l?esmentat termini no s'acceptarà cap desistiment i quedaran vinculats els participants al resultat del concurs, llevat del supòsit assenyalat en el paràgraf següent.  
2) La destinació adjudicada és irrenunciable, llevat de quan s'acredite haver obtingut una altra destinació mitjançant convocatòria pública que s'haja publicat amb data anterior a l'adjudicació d'aquesta. En aquest cas, l?interessat comunicarà a la Direcció General de la Funció Pública aquesta circumstància des de l?endemà de la publicació de la resolució d'aquest concurs en el DOGV fins a l'acabament del termini de presa de possessió.  
Novena. Cessament i presa de possessió  
En la resolució d'aquest concurs s'indicarà expressament la data de començament dels terminis de cessament i presa de possessió.  
Deu. Recursos  
Aquesta convocatòria i els actes que se'n deriven podran ser impugnats d'acord amb el que preveu la Llei de Procediment Administratiu.  
València, 24 de novembre de 1992.- El Director General de la Funció Pública: Luis Felipe Martínez Martínez.  
Veure annex